**DET NYESTE LG OLED TV ER KOMPATIBELT MED ET
KOMPLET UDVALG AF HDR-TEKNOLOGIER**

*LG viser, hvordan HDR skaber livagtige billeder ved at demonstrere
foreneligheden mellem tre forskellige HDR-formater.*

**SEOUL, 26. aug., 2016** — LG Electronics er gået sammen med højprofilerede TV-stationer og indholdsudbydere om at vise HDR-teknologiens kræfter på virksomhedens stand under IFA 2016 i Berlin. Demonstrationen skal fremhæve, at LG er førende i den globale TV-branche. De besøgende vil få mulighed for at se, hvordan HDR-indhold ser ud på LG’s OLED fjernsyn, og hvordan det tager sig ud, når det bliver genskabt ved brug af både Dolby VisionTM HDR og HDR10 samt Hybrid Log Gamma (HLG) teknologien.

LG’s OLED fjernsyn understøtter både open-format HDR10 og Dolby VisionTM, som er filmproducenters og indholdsudbyderes foretrukne format. Alle de større filmselskaber har forpligtet sig til at understøtte Dolby VisionTM til biograffilm, og mange indholdsudbydere har gjort det til standardformat på deres streaming services.

LG vil sammen med sine partnere give adskillige HDR-demonstrationer på IFA, én seance vil bl.a. vise, hvordan transmissioner med HLG-indhold bruges ved at benytte sig af ASTRA’s satellitnetværk og British Broadcasting Corporations (BBC) jordiske TV-system. HLG er en ny HDR-standard udviklet i et samarbejde mellem britiske BBC og japanske NHK, der gør brug af single distribution bitstream, der både kan afkodes af HDR-modtagere og forældede non-HDR-modtagere. Denne nye standard er skabt for at gøre TV-stationer i stand til at sende HDR-transmissioner via kabel og streame live, hvilket gør HLG det ideelle valg for broadcast HDR-tjenester.

Under IFA 2016 vil LG desuden være de første til offentligt at vise HDR-teknologien, der kombinerer High Frame Rate (HFR) med HLG-indhold. LG vil gå sammen med BBC og European Broadcasting Union om at vise HFR HLH-indhold, som er kompatibel med både MPEG DASH (IP streaming) og DVB-T2 transmissionssystemer. HFR er en ny teknologi, der forbedrer kvaliteten i billeder optaget i Ultra HD, eftersom der her leveres op til 100-120 billeder i sekundet. Den forbedrede billedfrekvens giver blødere og mere realistiske bevægelser på skærmen.

“LG’s OLED fjernsyn tilbyder med enestående teknologisk fleksibilitet de mest avancerede HDR-kapaciteter på markedet i dag såvel som i fremtiden,” siger Brian Kwon, CEO hos LG Home Entertainment Company. ”Fremtidens HDR-teknologi vil kunne give en større skare af forbrugere mulighed for at opleve overdådigt HDR-indhold, uanset hvilket format, der anvendes.”

Besøgende på IFA 2016 opfordres til at besøge LG’s stand i hal 18 på Messe Berlin fra den 2-7. september, hvor de selv vil kunne se, hvordan HDR-indhold tager sig ud på OLED fjernsyn.

*.*

# # #

**Om LG Electronics Home Entertainment**LG Home Entertainment Company (HE) er en ledende global foretagende inden for TV, monitorer, kommercielle skærme, lyd – og videoprodukter, computer og sikkerhedssystemer. LG stræber altid efter at bringe teknologien fremad, med fokus på at udvikle produkter med smarte funktioner og stilfuldt design, der opfylder de globale behov hos forbrugeren. LG’s forbrugsprodukter inkluderer CINEMA 3D Smart TV, OLED-TV, IPS-monitorer samt hjemmebio system, Blu-ray-afspiller og eksterne lagringsprodukter. LG’s kommercielle B2B produkter inkluderer digital signatur, hotel TV, videokonferencesystem og IP overvågningskameraer.

*Kontaktperson:*

LG Electronics, Inc.

Juah Kim

+822 3777 3981

juah.kim@lge.com

www.LGnewsroom.com